Khan Academy предоставя възможност за персонализация чрез потребителски профили. Потребителят може да създава свой профил или да използва вече съществуващ свой профил от Facebook или Google. При създаването на нов профил се изисква въвеждането на собствено и фамилно име на потребителя, имейл адрес и дата на раждане. Тези лични данни са нужни за по-прецизно определяне на материалите, които е препоръчително даден потребител да употребява. Системата използва имейл адреса на потребителите, за да им изпраща различна информация за напредъка им в обучението по различните предмети, а също така и да им напомня да не пропускат седмичните си уроци. Khan Academy използва различни технологии за автоматично запаметяване на определена техническа информация от браузера или устройството на потребителя, включително стандартни лог файлове.Тази техническа информация може да включва IP адреса на потребителя, както и вида на браузера му, доставчика на Интернет, операционната система и дните и часовете, в който е посещаван сайта.

Независимо дали потребителят е регистриран или не, както и в повечето сайтове, може да му бъдат изпратени „бисквитки“, които имат за цел да запазват информация за дейността му, извършени на сайта и така да подобряват качеството на обучението ни. Khan Academy също така използва обекти за локално съхранение(LSOs), като например HTML5.

4.2 Софтуерни решения

Основна функционалност на Khan Academy са видео клиповете. За направата им Салман Кан, основателят на сайта, е използвал следните програми:

* Camtasia Recorder ($200)
* SmoothDraw3 (Безплатно)
* Wacom Bamboo Tablet ($80)
* ScreenVideoRecorder ($20)
* Microsoft Paint (Безплатно)

Екипът на Khan Academy е съставен от 88 служители, изключително добри в работата си. Един от служителите, например, е също така и създател на JavaScript библиотеката JQuery, както и на още няколко проекта с отворен код, като също така е и автор на две книги за програмиране на JavaScript. Други пък са работили във фирми като Google, McKinsey & Co, Pixar, Disney Animation, Apple, Microsoft, Mozilla, Amazon и др. Освен това Khan Academy се доверява и на много доброволци, разположени по целия свят, които спомагат превода и разпространяването на сайта дори в най-отдалечените крайчета на света.